తెలంగాణలో మహిళా తహసీల్దార్ దారుణహత్య WATCH LIVE TV
చరిత్ర సృష్టించిన జిమ్నాస్ట్ దీపా కర్మకార్
దీపా కర్మకార్... భారతదేశం గర్వించదగ్గ జిమ్నాస్ట్ గా నిలిచింది.
TNN | Updated:
Aug 8, 2016, 09:39AM IST
దీపా కర్మకార్... భారతదేశం గర్వించదగ్గ జిమ్నాస్ట్ గా నిలిచింది. ఇంతవరకూ పాశ్చాత్య దేశాల వాళ్లు మాత్రమే నిలుస్తూ... గెలుస్తూ వచ్చిన ఒలింపిక్స్ జిమ్నాస్టిక్ విభాగంలో... తన సత్తా చాటింది. క్వాలిఫయింగ్ రౌండ్ లో ఎనిమిది రౌండ్లను విజయవంతంగా పూర్తి చేసి ఫైనల్ చేరింది. భారతదేశం తరుపున జిమ్నాస్టిక్ విభాగంలో ఒలింపిక్స్ లో పాల్గొన్న మొట్ట మొదటి మహిళగా ఇప్పటికే దీపా చరిత్ర సృష్టించగా, ఇప్పుడు క్వాలిఫయింగ్ రౌండ్ విజయవంతంగా దాటి ఫైనల్ కి చేరి రికార్డులకెక్కింది. ఆగస్టు 14న తనకి అసలు పరీక్ష ఉంది. ఆ రోజే ఫైనల్ పోటీ. అందుకోసమే దీపా తీవ్రంగా సాధన చేస్తోంది. క్వాలిఫయింగ్ రౌండ్ లో అమెరికాకు చెందిన సిమోన్ బైల్స్ 16.070 పాయింట్లతో మొదటి స్థానంలో నిలిచింది. తరువాతి స్థానాల్లో ఉత్తర కొరియాకు చెందిన జాంగ్ ఉన్ హాంగ్ (15.683), స్విట్జర్లాండ్ కు చెందిన (15.266) నిలిచారు. దీప ఓవరాల్ గా 11.66పాయింట్లు సాధించింది. త్రిపురకు చెందిన ఈ అమ్మాయిపైనే భారత క్రీడాలోకం ఆశలు పెట్టుకుంది. దీపా మెడల్ తెస్తుందో లేదో వేచి చూడాలి.